በቀጣይ ቀናቶች ውስጥ ከ1 ሺህ የሚልቁ ሴቶች ከሳዑዲ አረቢያ ወደ ኢትዮጵያ ይገባሉ
– በቀጣይ ቀናቶች ውስጥ ከ1 ሺህ 151 የሚልቁ ሴቶች ከሳዑዲ አረቢያ ወደ ኢትዮጵያ ይገባሉ ተብሎ እንደሚጠበቅ በሳዑዲ አረቢያ የኢትዮጵያ አምባሳደር መሀመድ ሀሰን ገለፁ። አምባሳደሩ ከፋና ብሮድካስቲንግ ኮርፖሬት 120 ደቂቃ ጋር ባደረጉት የስልክ ቆይታ እንደተናገሩት ፥ ዜጎችን ወደ አገር በማስመለስ ጥረት ለእናቶችና ለእርጉዝ ሴቶች ቅድሚያ ተሰጥቷል።መንግስት በአሁኑ ወቅት ከሳዑዲ ባለስልጣናት ጋር ተቀራርቦ በመስራት ላይ ነው ያሉት አምባሳደር መሀመድ ፥ 2 ሺህ 400 የሚሆኑ ኢትዮጵያውያን ተመዝግበው ወደ አገራቸው ለመመለስ አስፈላጊው ሰነድ እየተሟላላቸው ነው ብለዋል።አምባሳደሩ አያይዘውም በኢትዮጵያ የሚገኙ ቤተሰቦችም በተለያዩ ሚዲያዎች ለሚገለፁ የተዛቡ መረጃዎች ቦታ ባለመስጠት፥ ከኢፌዴሪ የውጭ ጉዳይ ሚንስቴር የሚወጡ መረጃዎችን እንዲከታተሉም ነው ጥሪ ያቀረቡት ። (ኤፍ.ቢ.ሲ)